# Rýchle občerstvenie

Niekoľko reštaurácií rýchleho občerstvenia v meste Bowling Green, Kentucky
**Rýchle občerstvenie** alebo **fast food** (angl. = rýchla potrava) je druh verejného stravovania, založený na rýchlom výbere, predaji a konzumácii stravy. Prevádzky rýchleho občerstvenia dosahujú zvýšenú rýchlosť obsluhy tým, že umožňujú zákazníkom získanie potravy s minimálnym prerušením iných činností (stravovanie pri ceste do práce alebo z práce, nezriedka predaj priamo do auta), a zvýšenú rýchlosť konzumácie tým, že úpravou jedla a jeho balením podporujú konzumáciu postojačky alebo v pohybe.

## Dejiny

Aj keď rýchle občerstvenie je obvykle pokladané za výdobytok modernej doby, respektíve 20. storočia, písomné pramene aj archeologické nálezy (napr. maľby) dokazujú, že pouličné zariadenie na prípravu požívatín k okamžitej konzumácii existovala už v najstarších kultúrach v Stredomorí, na Blízkom aj Ďalekom východe, teda prakticky všade, kde sa vyvinuli sídla mestského typu, s vysokou diferenciáciou spôsobu obživy u obyvateľstva. Moderný jav rýchleho občerstvenia vznikol v Kalifornii, tesne pred druhou svetovou vojnou. Richard a Maurice McDonaldovci, ktorí riadili drive-in-burger (reštaurácia, kde sa ide autom k okienku a ste obslúžení v aute), blízko Los Angeles, boli unavení z neustáleho umývania príborov a riadu, a preto sa rozhodli vymyslieť systém, pri ktorom by sa zákazníci mohli obsluhovať sami a obmedziť menu na podložky, ktoré by mohli byť pripravené aj nekvalifikovanými kuchármi a bez dosky, nožov a vidličiek.

## Kritika fast foodov

Pri fastfoodoch je najčastejšie kritizované:

* nízka kvalita podávaného jedla
* nadmerné používanie umelých ingrediencií (emulgátory, stabilizátory, …)
* nízka výživná hodnota, najmä pri bielkovinách (a naopak, nadmerné množstvo cukrov a tukov)
* nutrične nevyrovnané zloženie
* absencia ostatných dôležitých živín, stopových prvkov
* nešetrné zachádzanie s prírodnými zdrojmi pri prevádzkovaní reštauračných reťazcov tohto typu
* nehumánne podmienky pri chove zvierat, určených na mäso, používané vo fastfooch
* neprimeraná, neetická alebo klamlivá reklama
* reklama, ktorá vyrábané jedlá vydáva za nutrične vyrovnané, popr. obsahujúce asociácie daného jedla rýchleho občerstvenia so zdravým životným štýlom
* zacieľovanie na najmenšie deti, v snahe získať „celoživotných zákazníkov“
* nasadenie rôznych metód na hranici etiky, napr. tzv. naggingu alebo tiež pester factoru (nabádanie dieťaťa, aby rodiča prehováralo a rôznymi spôsobmi naliehalo, aby išli práve do avizovaného fast foodu)
* príliš veľký objem reklamy (udáva sa, že priemerné americké dieťa sa ročne stretne s 20 000 reklamami na reštaurácie rýchleho občerstvenia)
* podiel na globálnom náraste obezity a nezdravých stravovacích návykov (u dospelých aj u detí)
* uniformita, narušovanie národnej aj lokálnej jedinečnosti, globalizácia
* podmienky (v hierarchii nižšie situovaných) zamestnancov, pracujúcich v reštauráciách rýchleho občerstvenia
* častý stres a depresie z práce
* často vysoká opakovanosť úloh v pracovnej náplni „obracačov hamburgerov“, pracovné prostredie zámerne navrhnuté pre vysokú „nahraditeľnosť“ zamestnancov
* relatívne malé pracovné benefity
* podpriemerné platy radových zamestnancov v kontraste s celkovými výnosmi reťazcov

## Pozri aj

* McDonald’s
* Kentucky Fried Chicken
* Krusty Krab
* hamburger
* hot dog
* kebab
* gyros
* richman
* zoznam reťazcov reštaurácií rýchleho občerstvenia

## Iné projekty

Commons* Commons ponúka multimediálne súbory na tému **Rýchle občerstvenie**